CELEX: 32022R0557
Language: sk
Date: 2022-04-01 00:00:00
Title: Vykonávacie nariadenie Komisie (EÚ) 2022/557 z 1. apríla 2022 o zatriedení určitého tovaru do kombinovanej nomenklatúry

7.4.2022   
               
               
                  SK
               
               
                  Úradný vestník Európskej únie
               
               
                  L 108/16
               
            
         VYKONÁVACIE NARIADENIE KOMISIE (EÚ) 2022/557
         z 1. apríla 2022
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:
         
                     (1)
                  
                  
                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
                  
               
                     (2)
                  
                  
                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
                  
               
                     (3)
                  
                  
                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.
                  
               
                     (4)
                  
                  
                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Výboru pre colný kódex,
                  
               PRIJALA TOTO NARIADENIE:
         
            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
         
         
            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 1. apríla 2022
            
               
                  Za Komisiu
               
               Gerassimos THOMAS
               
                  generálny riaditeľ
               
               
                  Generálne riaditeľstvo pre dane a colnú úniu
               
            
         
         
            (1)  Ú. v. EÚ L 269, 10.10.2013, s. 1.
         
            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
      
      
         
            PRÍLOHA
            
                        Opis tovaru
                     
                     
                        Zatriedenie (číselný znak KN)
                     
                     
                        Odôvodnenie
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Frakcia bohatá na bielkoviny získaná rozdelením hrachovej múky na frakciu bohatú na bielkoviny a frakciu bohatú na škrob, predkladaná vo forme jemného béžového prášku alebo vo forme peliet, v malých vreciach (15 až 20 kg) alebo vo veľkých vreciach (500 až 1 000  kg).
                                    Výrobok má tieto analytické vlastnosti (obsah v sušine):
                                    
                                                —
                                             
                                             
                                                7,4 % škrobu
                                             
                                          
                                                —
                                             
                                             
                                                54 % bielkovín.
                                             
                                          Výrobok sa vyrába zo sušeného hrachu (Pisum sativum), ktorý sa premýva, lúpe a melie s cieľom získať hrachovú múku. Múka sa potom v odstredivom separátore rozdelí na frakciu bohatú na bielkoviny a frakciu bohatú na škrob. Po tomto procese sa frakcia bohatá na bielkoviny buď ponechá vo forme prášku, alebo sa aglomeruje do peliet.
                                    Výrobok je rozpoznateľný ako krmivo pre zvieratá a aj sa tak výlučne používa.
                                 
                              
                     
                        2309 90 31 
                     
                     
                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 1 k 23. kapitole a znením číselných znakov KN 2309 , 2309 90  a 2309 90 31 .
                        Výrobok stratil podstatné vlastnosti pôvodného materiálu frakcionovaním v odstredivom separátore. Zatriedenie do položky 1106  ako múka zo sušených strukovín, ako aj zatriedenie ako ďalej pripravená zelenina položky 2005 je preto vylúčené.
                        Zatriedenie do položky 2302  je takisto vylúčené, pretože výrobok nie je zvyškom preosievania, mletia alebo iného spracovania strukovín [pozri vysvetlivku k harmonizovanému systému k položke 2302 , bod (C)]. Výrobok bol zámerne vyrobený z hrachovej múky. Ďalej sa spracúva a používa výlučne ako krmivo pre zvieratá (pozri aj všeobecné vysvetlivky k harmonizovanému systému k 23. kapitole).
                        Výrobok sa preto má zatriediť pod číselný znak KN 2309 90 31  ako ostatný prípravok druhu používaného ako krmivo pre zvieratá, obsahujúci menej ako 10 hmotnostných % škrobu.
                     
                  
                        
                                    2.
                                 
                                 
                                    Frakcia bohatá na škrob získaná rozdelením hrachovej múky na frakciu bohatú na bielkoviny a frakciu bohatú na škrob, predkladaná vo forme svetložltého prášku alebo vo forme peliet, voľne ložená alebo vo veľkých vreciach (25 až 1 000  kg).
                                    Výrobok má tieto analytické vlastnosti (obsah v sušine):
                                    
                                                —
                                             
                                             
                                                73 % škrobu
                                             
                                          
                                                —
                                             
                                             
                                                13 % bielkovín.
                                             
                                          Výrobok sa vyrába zo sušeného hrachu (Pisum sativum), ktorý sa premýva, lúpe a melie s cieľom získať hrachovú múku. Múka sa potom v odstredivom separátore rozdelí na frakciu bohatú na bielkoviny a frakciu bohatú na škrob. Po tomto procese sa frakcia bohatá na škrob buď ponechá vo forme prášku, alebo sa aglomeruje do peliet.
                                    Výrobok je rozpoznateľný ako krmivo pre zvieratá a aj sa tak výlučne používa.
                                 
                              
                     
                        2309 90 51 
                     
                     
                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 1 k 23. kapitole a znením číselných znakov KN 2309 , 2309 90  a 2309 90 51 .
                        Výrobok stratil podstatné vlastnosti pôvodného materiálu frakcionovaním v odstredivom separátore. Zatriedenie do položky 1106  ako múka zo sušených strukovín, ako aj zatriedenie ako ďalej pripravená zelenina položky 2005  je preto vylúčené.
                        Zatriedenie do položky 2302  je takisto vylúčené, pretože výrobok nie je zvyškom preosievania, mletia alebo iného spracovania strukovín [pozri vysvetlivku k harmonizovanému systému k položke 2302 , bod (C)]. Výrobok bol zámerne vyrobený z hrachovej múky. Ďalej sa spracúva a používa výlučne ako krmivo pre zvieratá (pozri aj všeobecné vysvetlivky k harmonizovanému systému k 23. kapitole).
                        Výrobok sa preto má zatriediť pod číselný znak KN 2309 90 51  ako ostatný prípravok druhu používaného ako krmivo pre zvieratá, obsahujúci viac ako 30 hmotnostných % škrobu.